Zmluva o dielo č. ...........
uzavretá podľa § 536 nasl. zákona č. 513/1991 Zb. Obchodného zákonníka v znení neskorších predpisov 

(ďalej len „zmluva")

1. Zmluvné strany
Zhotoviteľ:

Spoločnosť zapísaná v 

Konajúci:


IČO / DIČ / IČ DPH:

IBAN:

     




 (ďalej len Zhotoviteľ)
Objednávateľ:
Mesto Humenné


Kukorelliho 34, 066 28 Humenné
Konajúci:
PhDr. Ing. Miloš Meričko, primátor mesta
IČO / DIČ:
00323021 / 2021232598
IBAN:
SK75 5600 0000 0042 1099 3002
          
      (ďalej len Objednávateľ)

2. Predmet zmluvy

2.1
Zhotoviteľ sa na základe tejto zmluvy, vykonanej kontroly súladu a v rozsahu Prílohy č. 1 zaväzuje pre Objednávateľa vytvoriť podmienky pre zavedenie opatrení zákona č. 69/2018 Z. z. o kybernetickej bezpečnosti a zákona č. 95/2019 Z. z. o informačných technológiách vo verejnej správe (ďalej len „Zákony“). V súčinnosti s Objednávateľom Zhotoviteľ v zmysle vyhlášky č. 362/2018 Z. z. a č. 179/2020 Z. z. zavedie u Objednávateľa opatrenia a dokumentáciu tak, aby bol Objednávateľ pripravený na audit kybernetickej bezpečnosti a kontrolu k informačným technológiám vo verejnej správe. Zhotoviteľ v rámci plnenia predmetu zmluvy vykoná analýzu možných ciest úniku dát v IT prostredí Objednávateľa s vypracovaním reportu. V rámci analýzy Zhotoviteľ vykoná kompletný prehľad o dátovom toku na koncových staniciach, detekciu možných rizík úniku dát na koncových staniciach a monitorovanie činností a produktivity na koncových staniciach.
2.2
Objednávateľ sa zaväzuje bez odkladu protokolárne prevziať Zhotoviteľom vypracované a poskytnuté materiály a riadiť sa pri zavádzaní kybernetickej bezpečnosti a integrovaného prostredia v súlade so zákonom č. 95/2019 Z. z. podľa pokynov a odporúčaní Zhotoviteľa.  Objednávateľ má lehotu 14 dní, ktorá začína plynúť odo dňa protokolárneho prevzatia materiálov týkajúcich sa predmetu zmluvy na vyjadrenie sa k nim a na vznesenie prípadných pripomienok. Márnym uplynutím tejto lehoty sa predmet zmluvy považuje za akceptovaný a riadne prevzatý Objednávateľom. Objednávateľ je povinný za akceptovaný predmet zmluvy zaplatiť dohodnutú cenu podľa bodu 4 tejto zmluvy. Pripomienky vznesené po lehote uvedenej v tomto odseku sa budú považovať za reklamáciu diela v zmysle Obchodného zákonníka.
3. Miesto, spôsob a doba plnenia


3.1
Zhotoviteľ sa zaväzuje predmet zmluvy odovzdať Objednávateľovi najneskôr do 31.12.2021. Termín odovzdania zmluvy sa predlžuje o počet dní obmedzení, ktoré nemohol Zhotoviteľ ovplyvniť a počas ktorých nemohol Zhotoviteľ na diele pracovať. Podmienkou pre začatie plnenia diela Zhotoviteľom podľa tejto zmluvy je poskytnutie potrebnej súčinnosti Objednávateľa.
3.2
Miestom plnenia predmetu zmluvy sú priestory Zhotoviteľa a priestory Objednávateľa. 
4. Cena plnenia a spôsob platenia
4.1
Zmluvné strany sa dohodli, že zmluvná cena za predmet plnenia podľa bodu 2.1 je stanovená dohodou podľa § 3 zákona NR SR č. 18/1996 Z. z. vo výške xxxxxx,- € bez DPH, xxxxxx,- € s 20% DPH.
4.2
Daň z pridanej hodnoty je 20%, resp. v zmysle platných sadzieb. Zálohové platby Zhotoviteľ nepožaduje. Objednávateľ uhradí Zhotoviteľovi zmluvne stanovenú cenu podľa bodu 4.1 na základe faktúr, daňových dokladov so 14 dňovou splatnosťou.
4.4
V prípade, že nie z viny Zhotoviteľa, ale z dôvodu nedostatočnej súčinnosti Objednávateľa alebo jeho ďalších požiadaviek vznikne potreba výkonu prác v zmysle bodu 4.2, budú tieto vykonané a doúčtované Objednávateľovi na základe objednávky alebo dodatku ku zmluve. 
5. Osobitné dojednania
5.1
Ak v priebehu plnenia predmetu zmluvy vzniknú iné požiadavky Objednávateľa nešpecifikované v tejto zmluve, budú tieto požiadavky riešené dodatkom k tejto zmluve. 
5.2
Súčasťou ceny za dodanie dokumentácie a zavedenie opatrení podľa Zákonov nie je prispôsobovanie používaným štandardom a špecifikám Objednávateľa nad rozsah stanovený Zákonmi. Objednávateľ je povinný stanoviť tím vlastných ľudí zodpovedných za zapracovanie jeho štandardov a špecifík do opatrení a dokumentácie podľa požiadaviek Zhotoviteľa. Zhotoviteľ pred odovzdaním diela, ústne oboznámi uvedený tím s obsahom tohto diela vrátanie objasnenia odbornej terminológie a vysvetlenia povinností a opatrení ktoré vyplynú pre objednávateľa z dokumentácie ktorá bude súčasťou diela.
5.3
Dokumenty, ktoré sú predmetom tejto zmluvy, slúžia Objednávateľovi výhradne pre jeho interné potreby 
a Objednávateľ sa týmto zaväzuje, že nebude dokumenty ani ich obsah ďalej šíriť pre potreby tretích strán.
5.4
Dokumenty sú vlastníctvom Objednávateľa, autorské práva si vyhradzuje Zhotoviteľ. Zhotoviteľ podpisom tejto zmluvy udeľuje Objednávateľovi úplný a neobmedzený súhlas na použitie dokumentov, ktoré sú predmetom tejto zmluvy pre všetky jeho interné potreby. Zhotoviteľ Objednávateľovi odovzdá kompletnú dokumentáciu ako výsledok diela na USB kľúči a v potrebnom rozsahu aj v tlačenej podobe.  
6. Sankcie 
6.1
V prípade omeškania Objednávateľa so zaplatením ceny diela podľa bodu 4 tejto zmluvy je Zhotoviteľ oprávnený uplatniť si u Objednávateľa písomnou výzvou úrok z omeškania vo výške určenej v § 1 odst.1 Nariadenia vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka.

6.2
V prípade omeškania Zhotoviteľa s plnením predmetu zmluvy, je Objednávateľ oprávnený uplatniť si u Zhotoviteľa písomnou výzvou úrok z omeškania vo výške určenej v § 1 ods.1 Nariadenia vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka. Zhotoviteľ zodpovedá len za omeškanie plnenia, ktoré sám spôsobil. 
6.3
Zhotoviteľ má právo dočasne prerušiť plnenie predmetu zmluvy v prípadoch neplnenia si zmluvných záväzkov zo strany Objednávateľa. 
7. Vady diela 
7.1
Objednávateľ je oprávnený uplatniť reklamácie na dodaný predmet zmluvy len písomným spôsobom.

7.2
Zodpovednosť Zhotoviteľa za vady diela a nároky Objednávateľa z vád diela sa spravujú ustanoveniami    § 560 a nasledujúcimi Obchodného zákonníka. Zhotoviteľ zodpovedá za vady, ktoré má dielo v čase jeho prevzatia Objednávateľom aj v prípade, ak sa vady ukážu kedykoľvek po prevzatí diela Objednávateľom.  
7.3
Zhotoviteľ zodpovedá za to, že zavedenie kybernetickej bezpečnosti a integrovaného prostredia v súlade so zákonom č. 95/2019 Z. z., za ním vypracovanú dokumentáciu a navrhnuté procesy, postupy a opatrenia, bude vykonané v súlade s dotknutými Zákonmi v zmysle bodu 2.1 tejto zmluvy a v súlade s podkladmi získanými od Objednávateľa počas kontroly súladu so Zákonmi. Zhotoviteľ nezodpovedá za pochybenia Objednávateľa alebo jeho zamestnancov v súvislosti s nepravdivými alebo nedostatočnými informáciami ako ani za nedodržanie navrhnutých procesov, postupov a opatrení. 
7.4 
Dokumentácia, procesy a opatrenia budú Objednávateľovi odovzdané a navrhnuté v súlade s platnými zákonmi a obvyklými podmienkami v rámci oblasti pôsobenia Objednávateľa s maximálnym ohľadom na jeho špecifiká. Prispôsobenie dokumentácie zavedeným štandardom u Objednávateľa (ISO štandardy, grafika, fond písma, používaná dokumentácia, smernice, nariadenia a podobne) nie je predmetom zmluvy. Zhotoviteľ poskytne potrebnú súčinnosť a úplné podklady pre zamestnancov Objednávateľa, aby títo mohli prispôsobiť dokumentáciu zavedeným štandardom u Objednávateľa.

8. Povinnosti Objednávateľa a Zhotoviteľa

8.1
Objednávateľ poskytne Zhotoviteľovi všetky potrebné podklady pre vyhotovenie predmetu zmluvy. Objednávateľ sa zaväzuje poskytnúť Zhotoviteľovi riadnu a bezodkladnú súčinnosť pre potreby plnenia predmetu tejto zmluvy. Objednávateľ je povinný počas úvodného stretnutia vymenovať do pracovného tímu konkrétne osoby spomedzi svojich zamestnancov aj s určením ich zodpovednosti pre účely plnenia tejto zmluvy a osobu zodpovednú za súčinnosť so Zhotoviteľom a za písomné prevzatie predmetu zmluvy.
8.2
Zhotoviteľ je oprávnený posunúť termín realizácie zmluvy ak mu Objednávateľ kladie také prekážky, alebo neposkytuje takú súčinnosť, ktoré mu neumožňujú ani po opakovaných urgenciách riadne plniť ustanovenia tejto zmluvy alebo nerešpektuje návrhy a opatrenia Zhotoviteľa a nie je ochotný písomne pozbaviť Zhotoviteľa zodpovednosti za následky takéhoto nerešpektovania jeho návrhov a opatrení. Rovnako je Zhotoviteľ oprávnený posunúť termín realizácie zmluvy ak mu zamestnanci Objednávateľa kladú také požiadavky a prekážky, ktoré mu neumožňujú riadnu realizáciu predmetu zmluvy. Posunutie termínu realizácie zmluvy ja povinná zodpovedná osoba za súčinnosť písomne potvrdiť.
8.3 
Ak zistí Zhotoviteľ, že časové alebo obsahové plnenie zmluvy je ohrozené, je povinný o tom ihneď informovať Objednávateľa spolu s uvedením návrhu nového termínu ukončenia diela.  

8.4
Zhotoviteľ je povinný pri plnení predmetu zmluvy postupovať s odbornou starostlivosťou a v súlade so všetkými príslušnými právnymi predpismi tak, aby sa dosiahol výsledok činnosti určený v zmluve. 

9. Odstúpenie od zmluvy
9.1
Zhotoviteľ je oprávnený odstúpiť od tejto zmluvy, ak je Objednávateľ s plnením podľa bodu 8.1 tejto zmluvy v omeškaní viac ako 15 dní oproti dohodnutému termínu, alebo podstatne porušuje povinnosti vyplývajúce z tejto zmluvy a k náprave nedôjde ani po uplynutí primeranej dodatočnej lehoty, ktorú je Zhotoviteľ povinný Objednávateľovi poskytnúť v písomnom upozornení. 
9.2
Objednávateľ je oprávnený odstúpiť od tejto zmluvy, ak je Zhotoviteľ v omeškaní s riadnym vykonaním a odovzdaním predmetu zmluvy viac ako 30 dní, alebo podstatne porušuje povinnosti vyplývajúce zo zmluvy a k náprave nedôjde ani po uplynutí primeranej dodatočnej lehoty, ktorú je Objednávateľ povinný Zhotoviteľovi poskytnúť v písomnom upozornení. Lehota 30 dní sa predlžuje o počet dní, ktoré Zhotoviteľ nemohol pracovať na predmete zmluvy kvôli prekážkam, ktoré nemohol ovplyvniť.
9.3
Každá zo zmluvných strán je oprávnená túto zmluvu vypovedať, ak sa pre ňu stalo plnenie zmluvných povinností celkom nemožným z dôvodov, ktoré nemohla ovplyvniť. V takomto prípade je výpovedná lehota stanovená na dva mesiace počnúc prvým dňom nasledujúceho mesiaca po mesiaci, v ktorom bola výpoveď doručená druhej strane. Vypovedať zmluvu môže Objednávateľ aj bez udania dôvodu a to s trojmesačnou výpovednou lehotou.  Plnenia zmluvy, ktoré vznikli pred obdržaním výpovede sú zmluvné strany povinné riadne vykonať tak, ako je to v zmluve uvedené.
9.4
Ak zmluva zanikne na podnet Objednávateľa, Objednávateľ uhradí Zhotoviteľovi náklady, ktoré tento preukázateľne a účelne vynaložil pri plnení predmetu zmluvy. Zhotoviteľ je povinný v tomto prípade odovzdať Objednávateľovi výsledky svojej činnosti vzťahujúce sa k predmetu plnenia vrátane podkladov, ktoré prevzal od Objednávateľa na účely plnenia zmluvy.
10. Autorské práva, obchodné tajomstvo a mlčanlivosť

10.1
Pokiaľ výsledkom plnenia zmluvy zo strany Zhotoviteľa bude dielo, ktorého ochranu upravuje osobitný predpis – najmä Autorský zákon, Objednávateľ sa zaväzuje s dielom naložiť iba v rozsahu, ktorý za tým účelom určil Zhotoviteľ. 
10.2  
Záväzok mlčanlivosti podľa tejto zmluvy sa vzťahuje na dôverné informácie. Dôverné informácie sú akékoľvek informácie, ktoré nie sú verejne prístupné, a/alebo ktoré niektorá zmluvná strana označí ako dôverné alebo také informácie, s ktorými sa má nakladať, vzhľadom na okolnosti známe druhej zmluvnej strane pri poskytnutí informácií, ako s dôvernými. Dôverné informácie sú najmä akékoľvek informácie obchodnej, technickej alebo ekonomickej povahy, informácie o niektorej zmluvnej strane, informácie o zamestnancoch a klientoch zmluvnej strany, osobné údaje, cenové dohody zmluvných strán, know – how niektorej zmluvnej strany, špecifikácie, počítačové databázy, software alebo dokumentácie v akejkoľvek podobe či už zachytené hmotne alebo ústne poskytnuté.  
10.3
Zmluvná strana môže použiť dôverné informácie týkajúce sa druhej zmluvnej strany iba pre účely plnenia tejto zmluvy a nesmie poskytnúť tieto dôverné informácie tretím stranám, okrem prípadov ak jej takú povinnosť ukladá zákon.
10.4
Každá zmluvná strana sa zaväzuje prijať potrebné opatrenia na ochranu dôverných informácií minimálne však v rovnakom rozsahu a kvalite, ako pri ochrane porovnateľných vlastných dôverných informácií podobnej povahy a dôležitosti. 
10.5
Každá zmluvná strana bude oznamovať druhej zmluvnej strane neoprávnené použitie, poskytnutie alebo zverejnenie dôverných informácií alebo iné porušenie povinnosti podľa tejto zmluvy, a to ihneď ako sa túto skutočnosť dozvie. Oznamujúca strana sa zároveň zaväzuje spolupracovať s druhou zmluvnou stranou pri znovu obnovení ochrany dôverných informácií a zabránení ich ďalšiemu neoprávnenému použitiu,

10.6
Práva a povinnosti zmluvných strán vyplývajúce zo záväzku mlčanlivosti budú trvať aj po ukončení účinnosti tejto zmluvy, a to až do doby, než sa stanú verejne známymi alebo prístupnými bez porušenia povinnosti niektorou zmluvnou stranou, príp. treťou osobou.

11. Záverečné ustanovenia

11.1
Vzťahy medzi zmluvnými stranami neupravené touto zmluvou sa riadia príslušnými ustanoveniami Obchodného zákonníka a Občianskeho zákonníka. 
11.2
Zmluva je platná odo dňa podpisu oboma zmluvnými stranami. Zmluvu je možné rozšíriť písomnými dodatkami, objednávkami, o ďalšie činnosti súvisiace s kybernetickou bezpečnosťou a integrovaným prostredím v súlade so Zákonmi alebo bodom 4.2 zmluvy.
11.3
Zmluva nadobúda účinnosť dňom nasledujúcim po dni jej zverejnenia v zmysle zákona č. 211/2000 Z. z. o slobodnom prístupe k informáciám a v súlade s ustanovením § 47a Občianskeho zákonníka. Zmluva sa uzatvára na dobu určitú, do doby splnenia záväzkov z nej vyplývajúcich.
11.4
Zhotoviteľ preberá zodpovednosť za to, že predmet zmluvy bude vyhotovený bez porušenia autorských práv, duševného vlastníctva či iných práv tretích osôb.

11.5
Zmluva je vyhotovená v 4 rovnopisoch rovnakej platnosti, z ktorých Objednávateľ dostane tri vyhotovenia a Zhotoviteľ jedno vyhotovenie.

11.6
Zmluvné strany vyhlasujú, že zmluvu uzavreli slobodne a vážne, nie v tiesni a nápadne nevýhodných podmienok alebo v omyle, jej obsahu porozumeli a na znak svojho súhlasu s jej znením ju potvrdzujú podpismi oprávnených zástupcov.
V ....................., dňa : .........................


V Humennom, dňa : ......................

......................................................



.....................................................

  

  Zhotoviteľ


               
             
 Mesto Humenné
 
 
 



   


      PhDr. Ing. Miloš Meričko
     
         








 primátor mesta
Príloha č.1 ku zmluve č.

Špecifikácia jednotlivých položiek diela

	p.č.
	Položka
	Cena bez DPH

(€)
	Cena s DPH

(€)

	1.
	vypracovanie bezpečnostnej dokumentácie v súlade so zákonom č.69/2018 Z.z. a zákonom č.95/2019 Z.z.
	
	

	2.
	implementáciu smerníc a predpisov
	
	

	3.
	zdokumentovanie IT aktív a ich vlastníkov analýza možných ciest úniku dát
	
	

	4.
	vypracovanie klasifikácie informácií a kategorizácie sietí a informačných systémov
	
	

	5.
	vypracovanie koncepcie rozvoja
	
	

	6.
	audit kybernetickej bezpečnosti
	
	

	7.
	CENA CELKOM
	
	


